Copiii suceveni care au participat recent la Festivalul International de Muzică, Teatru și Dans „Neghiniță”, ediția a XIV- a, desfășurat la Bacău, s-au întors acasă cu mai multe premii. În concurs s-au înscris 16 dintre cei mai talentați copii suceveni de la clasele de canto - muzică ușoară, de la Școala de muzică Romantic Art din Suceava.
La Festivalul „Neghiniță” din acest weekend, eleva Sara Tîrnoveanu a reușit performanța de a câștiga două dintre cele mai importante și mari trofee ale acestui concurs: Marele Trofeu și Trofeul Secțiunii Creație, cu melodiile „SOS d un terrien en detresse” (Dimas) și „Copilărie fără război”, melodie compusă special pentru Sara de maestrul Nicolae Caragea, text Diana Culic.
Premiile obținute de echipa suceveană, la festivalul-concurs de la Bacău: Sara Tîrnoveanu, în vârstă de 9 ani, Marele Trofeu și Trofeul Secțiunii Creație; Beatrice Vultur, 9 ani - Premiul I; Maria Crețu, 10 ani - Premiul I; Petruța Crețu, 8 ani - Premiul II; Maria Cerlincă, 10 ani - Premiul II; Sabina Penciuc, 11 ani - Premiul II; Alesia Tîrnovan, 11 ani - Premiul II; Natalia Breabăn, 7 ani - Premiul III; Ema Hăpăianu, 10 ani - Premiul III; Anisia Rusu, 12 ani - Premiul III; Anabel Ungurean, 6 ani – Mențiune; Ungureanu Natalia, 6 ani – Mențiune; Anton Filip, 8 ani – Mențiune; Patricia Timofte, 9 ani – Mențiune; Roberta Pascari, 11 ani – Mențiune; Nadia Blanariu, 12 ani – Mențiune.
„Felicităm pentru organizarea impecabilă a festivalului pe Mariana Tanasă și pe Ionel Tanasă, de la Fundația <Neghiniță>, precum și Primăria Municipiului Bacău, pentru oportunitatea oferită elevilor noștri de a performa pe una dintre cele mai mari și mai frumoase scene din țară. Mulțumim distinsului juriu: Mihai Alexandru, Luminița Anghel, Monica Anghel, Ovi Jacobsen, Daria Tanasă și Claudiu Bulete, personalități importante ale culturii și ale industriei muzicale din România, pentru premiile acordate copiilor de la școala noastră și, nu în ultimul rând, mulțumim părinților pentru susținere și publicului pentru aplauze”, a transmis președinta „Romantic Art”, prof. Mihaela Gabriela Morar.